**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1997 M. RUGPJŪČIO 22 D. NUTARIMO NR. 912 „DĖL ŽEMĖS ŪKIO PASKOLŲ GARANTIJŲ FONDO“ PAKEITIMO**

2007 m. spalio 2 d. Nr. 1043

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 1997 m. rugpjūčio 22 d. nutarimą Nr. 912 „Dėl Žemės ūkio paskolų garantijų fondo“ (Žin., 1997, Nr. [79-2009](https://www.e-tar.lt/portal/lt/legalAct/TAR.AF76FA4F11C2); 2003, Nr. [57-2542](https://www.e-tar.lt/portal/lt/legalAct/TAR.43CC170BBA9D); 2005, Nr. [78-2825](https://www.e-tar.lt/portal/lt/legalAct/TAR.537EB680035D), Nr. [105-3874](https://www.e-tar.lt/portal/lt/legalAct/TAR.7FB0AD9BE811) ):

1.1. Išdėstyti 2.1 punktą taip:

„2.1. Bendrovė teikia garantijas (kurių suma vienu metu neviršija Lietuvos Respublikos Vyriausybės tais metais Bendrovei nustatyto valstybės garantijų limito) kredito įstaigoms dėl kreditų, skirtų:

2.1.1. investicijoms ir teikiamų ūkio subjektams, užsiimantiems žemės ūkio ir (ar) alternatyvia žemės ūkiui veikla, kaimo bendruomenėms ir vietos veiklos grupėms, įgyvendinančioms investicijų projektus pagal Lietuvos kaimo plėtros 2007–2013 metų programos priemones ir įregistruotoms teisės aktų nustatyta tvarka, taip pat įmonėms, superkančioms, perdirbančioms, realizuojančioms žemės ūkio produktus ir (ar) teikiančioms žemės ūkiui gamybos paslaugas;

2.1.2. trumpalaikiam turtui įsigyti ir paslaugoms pagal paslaugų žemės ūkiui sąrašą, patvirtintą žemės ūkio ministro 2002 m. gruodžio 31 d. įsakymu Nr. 528 (Žin., 2003, Nr. [4-164](https://www.e-tar.lt/portal/lt/legalAct/TAR.3C7364D34A15)), apmokėti ir teikiamų ūkio subjektams, užsiimantiems žemės ūkio ir (ar) alternatyvia žemės ūkiui veikla;

2.1.3. žemės ūkio produktams supirkti ir teikiamų įmonėms, superkančioms, perdirbančioms, realizuojančioms žemės ūkio produktus ir (ar) teikiančioms žemės ūkiui gamybos paslaugas;

2.1.4. žemės ūkio ir maisto produktų intervencijų pirkimams bei kreditams grąžinti ir teikiamų valstybės įmonei Lietuvos žemės ūkio ir maisto produktų rinkos reguliavimo agentūrai (toliau vadinama – Agentūra);“.

1.2. Papildyti šiuo 2.51 punktu:

„2.51. Garantija suteikiama ne didesniems kaip 4 mln. litų kreditams.“

1.3. Išdėstyti 2.8 punktą taip:

„2.8. Bendrovės garantiniams įsipareigojimams skirtos lėšos, laikomos Finansų ministerijos vardu atidarytoje sąskaitoje, gali būti naudojamos Bendrovės garantiniam įsipareigojimui, viršijančiam 1 mln. litų, vykdyti, Lietuvos Respublikos Vyriausybei priėmus atskirą nutarimą. Sprendimą dėl šių lėšų naudojimo Bendrovės garantiniam įsipareigojimui iki 1 mln. litų vykdyti priima visuotinis akcininkų susirinkimas. Šių sprendimų vykdymą administruoja Žemės ūkio ministerija teisės aktų nustatyta iždo procedūrų atlikimo tvarka.“

1.4. Papildyti šiuo 2.81 punktu:

„2.81. Laikinai laisvas lėšas, skirtas Bendrovės garantiniams įsipareigojimams vykdyti, laikomas Finansų ministerijos vardu atidarytoje sąskaitoje, valdo ir sprendimus dėl šių lėšų investavimo priima Finansų ministerija jos nustatyta tvarka, garantuodama, kad investuotos lėšos ir investavimo metu gautos investavimo pajamos prireikus būtų laiku (pagal Bendrovės reguliariai teikiamas lėšų poreikio garantiniams įsipareigojimams vykdyti prognozes) grąžinamos į sąskaitą, skirtą Bendrovės garantiniams įsipareigojimams vykdyti.“

1.5. Įrašyti 2.10 ir 2.11 punktuose vietoj žodžio „Kaimo“ žodžius „Specialiosios kaimo“.

1.6. Išdėstyti 2.12 punktą taip:

„2.12. Bendrovė teisės aktų nustatyta tvarka administruoja dalies kreditų palūkanų, garantinio užmokesčio ir dalies kredito įstaigai įkeičiamo turto draudimo įmokų dengimą kreditų gavėjams.“

1.7. Įrašyti 2.13 punkte vietoj žodžio „sprendimu“ žodį „nutarimu“.

1.8. Pripažinti netekusiu galios 2.14 punktą.

1.9. Išdėstyti 3.4 punktą taip:

„3.4. Kasmet, priimant sprendimus dėl Specialiosios kaimo rėmimo programos formavimo ir naudojimo, numatyti lėšas palūkanoms dengti, garantiniam užmokesčiui ir draudimo įmokoms už įkeičiamą turtą iš dalies kompensuoti.“

1.10. Išdėstyti 4 punktą taip:

„4. Nustatyti, kad žemės ūkio ministras ir Bendrovės valdybos pirmininkas už Bendrovės veiklą kasmet atsiskaito Lietuvos Respublikos Vyriausybei. Už metų veiklą atsiskaitoma ne vėliau kaip per 4 mėnesius nuo finansinių metų pabaigos – pateikiama metinė finansinė atskaitomybė, o nuo 2009 m. sausio 1 d. – metinių ataskaitų rinkinys kartu su audito išvada.“

2. Pripažinti netekusiu galios Lietuvos Respublikos Vyriausybės 2005 m. birželio 20 d. nutarimo Nr. 672 „Dėl Lietuvos Respublikos Vyriausybės 1997 m. rugpjūčio 22 d. nutarimo Nr. 912 „Dėl Žemės ūkio paskolų garantijų fondo“ pakeitimo“ (Žin., 2005, Nr. [78-2825](https://www.e-tar.lt/portal/lt/legalAct/TAR.537EB680035D)) 1.11 punktą.

Ministras Pirmininkas Gediminas Kirkilas

ŽEMĖS ŪKIO MINISTRĖ KAZIMIERA DANUTĖ PRUNSKIENĖ